През сезон 1977 отбора дебютира с болида Марч 761 с белгиеца Патрик Нюв участвайки в 11 състезания. Година по-късно Патрик Хед създава Уилямс FW06. Тимът взима австралиеца Алън Джоунс, който е победител в ГП на Австрия преди една година, но като пилот на Шадоу замествайки Том Прайс, който загина в началото на сезона. Първото появяване е за Голямата награда на Аржентина където Джоунс се класира 14-и но отпадна в 36 обиколка поради проблем в горивната система. Уилямс постига и първите точки две състезания по-късно за Голямата награда на ЮАР. Отбора постига и първия си подиум за Голямата награда на САЩ, където Джоунс финищира втори след аржентинеца Карлос Ройтеман от Ферари. Уилямс завършва сезона на 10 място при конструкторите, а Алън завършва 12-и при пилотите.